recursal/SuperWikiNEXT-32B huggingface dataset:
**டி. வி. மகாலிங்கம்** என அழைக்கப்படும் **தே. வெ. மகாலிங்கம்** (1907–1983) வரலாற்றாய்வாளர், நூலாசிரியர், பதிப்பாசிரியர் ஆவார். தொல்லியல், கல்வெட்டியல், நாணயவியல், சுவடியியல், சிற்பம், சமயம் தத்துவம் ஆகியவற்றில் வரலாற்றுப் புலமை கொண்டவர். காவிரிப் பள்ளத்தாக்கிலும் பாலாற்றுப் பகுதியிலும் தொல்பொருள் ஆய்வுகளைச் செய்தார்.
ஆங்கிலப் புலமைமிக்க இவர் தமது 16 நூல்களையும் நூற்றுக்கும் மேற்பட்ட கட்டுரைகளையும் ஆங்கிலத்தில் எழுதினார்.
விசய நகரப் பேரரசின் நிருவாகமும் சமூக வாழ்க்கையும் என்னும் இவரது நூல் தென்னிந்திய வரலாற்றின் மாற்றத்தை ஆய்வு செய்தது.
இந் நூலில் மக்களின் பொருளாதாரம் சமூக வாழ்க்கை ஆகியவற்றை புதிய கோணத்தில் ஆய்வு செய்துள்ளார்.

பிறப்பும் படிப்பும்
-------------------

தஞ்சை மாவட்டம் மயிலாடுதுறைக்கு (தற்பொழுது திருவாரூர் மாவட்டம்)அருகில் உள்ள தெரெழுந்தூர் என்னும் ஊரில் டி. வி. மகாலிங்கம் பிறந்தார் தந்தை வெங்கட ராம சடாவல்லபர், தாயார் சாவித்திரி அம்மாள். 
பள்ளிப் படிப்பை முடித்து சென்னைப் பல்கலைக் கழகத்தில் சேர்ந்து வரலாறு பாடத்தில் 1929இல் இளங்கலைப் பட்டம் பெற்றார். 1931இல் முதுகலைப் பட்டமும் பெற்றார்.

பணிகள்
------

சென்னைப் பல்கலைக் கழகத்தில் 1939 முதல் 1942 வரை வரலாற்றில் ஆராய்ச்சி மாணவராகவும் ஆய்வு உதவியாளராகவும் பணி செய்தார். கே.ஏ நீலகண்ட சாத்திரியார் வழிகாட்டலில் ஆய்வேட்டை எழுதி முனைவர் பட்டம் பெற்றார். மதுரைக் கல்லூரியிலும் புதுக்கோட்டை மாமன்னர் கல்லூரியிலும் விரிவுரையாளராகப் பணி புரிந்தார்.1947 முதல் சென்னைப்பல்கலைக் கழகத்தில் விரிவுரையாளர், இணைப் பேராசிரியர், பேராசிரியர், துறைத் தலைவர் எனப் பதவிகளைப் பெற்று 1972இல் ஒய்வு அடைந்தார்.

ஆய்வு நூல்கள்
-------------

* விசய நகரப் பேரரசின் நிருவாகமும் சமூக வாழ்க்கையும்
* விசய நகர பேரரசின் பொருளாதார வாழ்க்கை
* தென்னிந்திய அரசியல்
* பண்டைய தென்னிந்திய எழுத்தியல்
* பண்டைய தென்னிந்திய வரலாற்றில் காஞ்சிபுரம்

இவைதவிர பல்லவர்கள் பாணர்கள் நாகர்கள் பற்றிய வரலாற்று நூல்களையும் கோவில்கள், கலை, கட்டடக் கலை, கல்வெட்டியல் போன்றவற்றின் வரலாறுகளையும் எழுதினார் தி.வி.மகாலிங்கம் 16 நூல்களையும் பல கட்டுரைகளையும் ஆங்கிலத்தில் எழுதினார்.
பல்கலைக் கழகங்களில் அறக்கட்டளைச் சொற்பொழிவுகள் நிகழ்த்தினார்.
மெகன்சி சுவடிகளையும் பல்லவர்காலக் கல்வெட்டுகளையும் தமிழக கேரள மாநிலக் கல்வெட்டு களைச் சேகரித்துப் பதிப்பிக்கும் பணியில் ஈடுபட்டார்.

விருதுகள்
---------

விசய நகரப் பேரரசின் பொருளாதார வாழ்க்கை என்னும் ஆய்வு நூலுக்காக சங்கரபார்வதி பரிசு இவருக்கு வழங்கப்பட்டது.

இந்திய நடுவணரசு 1969 ஆம் ஆண்டில் பத்ம சிறி விருது இவருக்கு வழங்கிச் சிறப்பித்தது.

சான்றாவணம்
----------

தமிழக வரலாற்றறிஞர்கள் (நூல்) தொகுப்பாசிரியர் ம.சா.அறிவுடைநம்பி, இளங்கணி பதிப்பகம் சென்னை-15

மேற்கோள்
--------

1. ↑
2. ↑
**எரியூட்டுங் கிண்ணி** (*flash pan* அல்லது *priming pan*) என்பது வாய்வழி குண்டேற்ற துப்பாக்கிகளின் தொடு துளைக்கு அடுத்துள்ள, எரியூட்டும் கலவை/துகள்களை கொண்டிருக்கும்,  ஒரு சிறு கிண்ணமாகும். கைபீரங்கி, திரியியக்கிகள், சக்கரயியக்கிகள், மற்றும் தீக்கல்லியக்கிகளில், எரியூட்டும் கிண்ணி காணப்படும்.

கிண்ணியொளி
----------

எரியூட்டுங் கிண்ணியால், முதன்மை வெடிபொருளை பற்றவைத்தல் என்பது உத்திரவாதமில்லா வினை ஆகும். ஒருசில சமயங்களில், தீப்பொறியால்  கிண்ணியில் ஒளி உண்டாகும், ஆனால் துப்பாக்கி வெடிக்காமல் இருக்கும். இவ்வகை செயலிழப்பை தான், 17-ஆம் நூற்றாண்டில், "கிண்ணியொளி" என்றனர். ஆங்கிலத்தில், இதை *"flash in the pan"* என்றனர்*.*

கிண்ணியொளி

குறிப்புகள்
-----------

1. ↑  Elkanah Settle, in *Reflections on several of Mr. Dryden's plays* (1687,) had this to say: "If Cannons were so well bred in his Metaphor as only to flash in the Pan, I dare lay an even wager that Mr. Dryden durst venture to Sea." Note: There will be a Looney Tunes Cartoon that is called "Flash in the Pain" which is a parody of the phrase."The Phrase Finder: Flash in the pan". 2012-04-18 அன்று பார்க்கப்பட்டது.
**விக்ரகராசன்** (*Vigraharaja* I) (ஆட்சி 734-759 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். 

இவர் தனது தந்தையான முதலாம் அஜயராஜனுக்குப் பிறகு சகமான ஆட்சியாளராக ஆனார்.  *பிரித்விராஜ விஜயம்* என்ற நூல் வழக்கமான துதிகளைப் பயன்படுத்தி இவரைப் புகழ்கிறது. அது இவர் பல இராணுவ வெற்றிகளை அடைந்ததைக் குறிக்கிறது. 

*பிருத்விராஜா விஜய*த்தின் கூற்றுப்படி, விக்ரகராஜாவுக்கு சந்திரராஜா மற்றும் கோபேந்திரராஜா என்ற இரண்டு மகன்கள் இருந்தனர்: இவருக்குப் பிறகு சந்திரராஜாவும், அவருக்குப் பிறகு கோபேந்திரராஜாவும் பதவியேற்றனர்.  பிற்கால *ஹம்மிர மகாகாவ்யம்* சந்திரராஜாவை ("ஸ்ரீ சந்திரா") விக்ரகராஜாவின் மூதாதையரான நரதேவரின் மகன் என்று குறிப்பிடுகிறது.

சான்றுகள்
---------

1. ↑  Anita Sudan 1989, ப. 116.
2. 1 2  R. B. Singh 1964, ப. 55.
3. ↑  R. B. Singh 1964, ப. 88.
4. ↑  Anita Sudan 1989, ப. 23.

### உசாத்துணை

* Anita Sudan (1989). *A study of the Cahamana inscriptions of Rajasthan*. Research. இணையக் கணினி நூலக மையம்:20754525. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**வார்னர் மீடியா, எல்எல்சி** (ஆங்கில மொழி: *Warner Media, LLC*) என்பது அமெரிக்க நாட்டு பன்னாட்டு மக்கள் ஊடகம் மற்றும் மகிழ்கலை குழும நிறுவனம் ஆகும். இது உலகின் நான்காவது சிறந்த பொழுதுபோக்கு மற்றும் உலகின் நான்காவது பெரிய ஊடக நிறுவனமாகும். 

இந்த நிறுவனம் முதலில் பெப்ரவரி 10, 1972 இல் இசுடீவ் ரோஸ் என்பவரால் வார்னர் கம்யூனிகேஷன்ஸ் என நிறுவப்பட்டது. பின்னர் டைம்-வார்னர் இன்க். (1990–2001), டைம் வார்னர் என்டர்டெயின்மெண்ட் கம்பெனி, எல்.பி. (1992–2001), ஏஓஎல் டைம் வார்னர் இன்க். (2001–2003) டைம் வார்னர் இன்க். (2003–2018) மற்றும் வார்னர் மீடியா (2019-2022) வரை வெவ்வேறு பெயர்களில் செய்யப்பட்டு ஏப்ரல் 8, 2022 அன்று தனது சேவையை முடித்துக்கொண்டது. 

இந்த நிறுவனம் திரைப்படம், தொலைக்காட்சி, பதிப்பகம், இணையத்தள சேவை மற்றும் தொலைதொடர் செயல்பாடுகளை கொண்டுள்ளது, அதன் சொத்துக்கள் வார்னர்மீடியா ஸ்டுடியோஸ் & நெட்வொர்க்ஸ் டர்னர் ப்ராட்காஸ்டிங், எச்பிஓ மற்றும் சினிமாக்ஸ் மற்றும் வார்னர் புரோஸ். ஆகியவற்றின் பொழுதுபோக்கு சொத்துக்களை உள்ளடக்கியது. இதில் திரைப்படம், அனிமேஷன், தொலைக்காட்சி இஸ்டுடியோக்கள் உள்ளன. அத்துடன் யுனிவர்சல் பிக்சர்ஸ் ஹோம் என்டர்டெயின்மென்ட், டிசி காமிக்ஸ், நியூ லைன் சினிமா போன்ற திரைப்பட விநியோக நிறுவனங்களும் அடங்கும்.

டிஸ்கவரி இன்க். இன் தலைமை நிர்வாக அதிகாரி டேவிட் ஜாஸ்லாவின் கீழ் வார்னர் புரோஸ். டிஸ்கவரி என்ற புதிய பொது வர்த்தக நிறுவனத்தை உருவாக்க. இந்த ஒப்பந்தம் ஏப்ரல் 8, 2022 அன்று மூடப்பட்டது.

மேற்கோள்கள்
-----------

1. ↑  "Financial and Operational Schedules & Non-GAAP Reconciliations" (PDF). *AT&T*. January 26, 2022. March 13, 2022 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. April 27, 2022 அன்று பார்க்கப்பட்டது.
2. ↑  Cohen, Roger (December 21, 1992). "The Creator of Time Warner, Steven J. Ross, Is Dead at 65". *The New York Times*. .
3. ↑  "Time Warner Inc. Reports Fourth-Quarter and Full-Year 2017 Results (10-K)". Time Warner. February 1, 2018. December 2, 2017 அன்று மூலம் பரணிடப்பட்டது. February 5, 2018 அன்று பார்க்கப்பட்டது.
4. ↑  "AT&T Corporate Profile". *about.att.com*.
5. ↑  "Business Units | WarnerMedia". *www.warnermediagroup.com*. April 25, 2019 அன்று பார்க்கப்பட்டது.
*Exercitia spiritualia* 1548, முதல் பதிப்பின் முகப்பு பக்கம்
**லொயோலா இஞ்ஞாசியாரின் ஆன்ம பயிற்சிகள்** (இயற்றப்பட்ட காலம் 1522-1524) என்பது கிறுத்தவ தியான முயற்சி நூலாகும். இது நான்கு பாகங்களைக்கொண்டது. இத்தியானத்தினை செய்ய 28 முதல் 30 நாட்கள் ஆகும்.[1] இந்த நூல் இத்தியானங்களை செய்ய விழைவோருக்கு தம் வாழ்வில் இயேசு செய்ய விரும்புவதை கண்டறியவும் அவரோடு ஆழ்ந்த உறவு கொள்ளவும் உதவுவதாக நம்பப்படுகின்றது. இது கத்தோலிக்க பார்வையில் எழுதப்பட்டாளும் கத்தோலிக்கரல்லாதவரும் இதனை பயன்படுத்தும் வகையில் இது அமைந்துள்ளது. 1548இல் இந்நூலுக்கு திருத்தந்தை மூன்றாம் பவுல் ஒப்புதல் அளித்தார்.[2] இப்பயிற்சிகள் லொயோலா இஞ்ஞாசியார் *மன்ரேசா* என்னும் குகையில் செய்த தியானத்தின் விளைவாகும்.

தமிழில் இந்த நூல் 1927இல் சந்தியாகப்பர் என்னும் இயேசு சபை குருவால் மொழிபெயர்க்கப்பட்டு, திருச்சி தூய வளனார் தொழிற்கல்வி அச்சகத்தில் அச்சிடப்பட்டு '*மன்ரேசா: அர்ச். லொயோலா இஞ்ஞாசியார் எழுதிய ஞான முயற்சிகள் (தியானப் பிரசங்கங்கள்)* என்னும் பெயரில் வெளியானது. இது 1962இல் மதுரை தே நொபிலி அச்சகப் பண்ணையில் மீள் பதிப்பு செய்யப்பட்டது.

மேற்கோள்கள்
-----------

1. ↑  *2000 Years of Prayer* by Michael Counsell 2004 ISBN 1-85311-623-8 page 203
2. ↑  In the brief *Pastoralis officii* of the 31 ஜூலை 1548
**பவானி ஐயர்** (Bhavani Iyer) மும்பையைச் சேர்ந்த இந்திய திரைக்கதை எழுத்தாளர் மற்றும் புதின எழுத்தாளர் ஆவார்.

தொழில்
------

பவானி ஐயர் ஒரு முன்னணி விளம்பர நிறுவனமான ஐபி & டபிள்யூ அட்வர்டைசிங்கில் தனது வாழ்க்கையைத் தொடங்கினார். பின்னர் இவர் பத்திரிகை துறையில் பணியாற்றினார் மற்றும் *ஸ்டார்டஸ்ட் திரைப்பட பத்திரிகையின் ஆசிரியராக பணியாற்றினார்.* சஞ்சய் லீலா பன்சாலியின் *பிளாக்* மூலம் திரைக்கதை அறிமுகமானார். பன்சாலியின் *குசாரிஷ்*, விக்ரமாதித்யா மோட்வானின் *லூடெரா* மற்றும் ஃபாக்ஸின் ஹிட் ஷோ *24 இன் (இந்திய தொலைக்காட்சி தொடர்)* இந்திய பதிப்பு ஆகியவற்றின் திரைக்கதையினை இணைந்து எழுதினார். விமர்சன ரீதியாக பாராட்டப்பட்ட ராசி என்ற உளவு நாடகத்தையும் இவர் எழுதியுள்ளார், இது 1971 ஆம் ஆண்டு இந்தியா-பாகிஸ்தான் போரின்போது அமைக்கப்பட்ட எல்லை தாண்டிய உளவுத்துறையின் கதையினை அடிப்படையாகக் கொண்டது. பிப்ரவரி 19, 2021 அன்று, ஜெய்ப்பூர் காயத்ரி தேவியின் மூன்றாவது மகாராணி மனைவியின் வாழ்க்கை வரலாற்றுத் தொடரை எழுதுவதாக அறிவித்தார். 

இவரது முதல் புதினமான அனோன் விமர்சகர்களிடமிருந்தும் வாசகர்களிடமிருந்தும் நல்ல வரவேற்பைப் பெற்றுள்ளது.

திரைப்படவியல்
-------------

### திரைப்படங்கள்

* *பிளாக்* (2005)
* *சுவாமி* (2007)
* *குசாரிஷ்* (2010)
* *லூடெரா* (2013)
* *ஒன் நைட் ஸ்டாண்ட்* (2016)
* *ராசி* (2018)

### தொலைக்காட்சி நிகழ்ச்சிகள்

* *24 (இந்திய தொலைக்காட்சி தொடர்) (2013–16)*
* *எவரெஸ்ட் (இந்திய தொலைக்காட்சி தொடர்) (2014)*
* *மேரி ஆவாஸ் ஹாய் பெச்சான் ஹை (2016)*
* *காஃபிர் (2019)*

சான்றுகள்
---------

1. ↑  "Scripting a new success". *The Telegraph*. 29 April 2006.. பார்த்த நாள்: 19 October 2010.
2. ↑  "27-Year-Old Bhavani Iyer Becomes A Bollywood Celebrity Writer". *SAWF News*. 16 ஜூலை 2011 அன்று மூலம் பரணிடப்பட்டது. 19 October 2010 அன்று பார்க்கப்பட்டது.
3. ↑  "Milind Soman in Black writer's next". *Rediff*. 7 November 2007.. பார்த்த நாள்: 19 October 2010.
4. ↑  "A Frame Of Her Own". *Outlook*. 11 September 2006. Archived from the original on 31 October 2010.. பார்த்த நாள்: 19 October 2010.
5. ↑  "Fact and Fiction". *woman.intoday*. 2011-07-21 அன்று மூலம் பரணிடப்பட்டது. 2011-01-21 அன்று பார்க்கப்பட்டது.
6. ↑  "Gayatri Devi Biopic Is In Works Announces Writer Bhavani Iyer; Dia Mirza Shares Excitement". *Republic World*. 2021-02-19 அன்று பார்க்கப்பட்டது.

வெளி இணைப்புகள்
---------------

ஐ.எம்.டி.பி இணையத்தளத்தில் பவானி ஐயர் 

*
**முதலிபாளையம் கரியகாளியம்மன் கோயில்** தமிழ்நாட்டில் திருப்பூர் மாவட்டம், முதலிபாளையம் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் கரியகாளியம்மன் சன்னதியும், விநாயகர், பேச்சியம்மன், கருப்பராயன் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடிவெள்ளி, ஆடி அமாவாசை மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சாய் வார்தா மின் நிலையம்** *(Sai Wardha Power Plant)* இந்தியாவில் உள்ள மகாராட்டிர மாநிலத்தின் சந்திரப்பூர் மாவட்டத்தில் வரோரா என்ற நகரத்தில் அமைந்துள்ளது. நிலக்கரியை எரிக்கும் போது கிடைக்கும் வெப்பத்தைக் கொண்டு இங்கு மின்சாரம் உற்பத்தி செய்யப்படுகிறது. கே.எசு.கே. மின் திறன்வழங்கும் நிறுவனம் சாய் வார்தா மின் நிலையத்தை இயக்குகிறது.

மின்னுற்பத்திக்குத் தேவையான நிலக்கரியை மேற்கு நிலக்கரிபுலம் நிறுவனம் (WCL) வழங்குகிறது. இம்மின்னுற்பத்தி திட்டத்திற்கு பொறியியல், கொள்முதல் மற்றும் கட்டுமான ஒப்பந்ததாரராக சீனாவைச் சேர்ந்த சிச்சுவான் எலக்ட்ரிக் டிசைன் கம்பெனி செயல்படுகிறது.

கொள்திறன்
---------

540 மெகாவாட் கொள்திறன் (4X135 மெ.வா) அளவுள்ள மின்னுற்பத்தி நிலையமாக சாய் வார்தா மின் நிலையம் திட்டமிடப்பட்டு அமைக்கப்பட்டுள்ளது. 

| அலகு எண். | மின்னுற்பத்தித் திறன் | துவக்கம் | தற்போதைய நிலை |
| --- | --- | --- | --- |
| 1 | 135 மெ.வா | 2010 சூன் | செயல்படுகிறது |
| 2 | 135 மெ.வா | 2010 அக்டோபர் | செயல்படுகிறது |
| 3 | 135 மெ.வா | 2011 சனவரி | செயல்படுகிறது |
| 4 | 135 மெ.வா | 2011 ஏப்ரல் | செயல்படுகிறது |
|

மேற்கோள்கள்
-----------

1. ↑  "KSK Energy Ventures Limited". 28 ஏப்ரல் 2015 அன்று மூலம் பரணிடப்பட்டது. 20 April 2015 அன்று பார்க்கப்பட்டது.
மழைப்பொழிவு
**மண்வாசனை** ( Petrichor) என்பது மழை நீர் உலர்ந்த மண் மீது விழும்போது ஏற்படும் வாசனையாகும். பல மனிதர்களுக்கு இந்த வாசனை பிடிக்கும். காய்ந்த மண் மீது மழைத்துளி படும்போது ஏற்படும் வேதிவினையால் இந்த வாசனை ஏற்படுகிறது.

மண்ணில் வாழும் இழைபாக்டீரியாக்கள் என்கிற நுண்ணுயிர்கள் வெளியிடும் சியோச்மின் என்னும் சேர்மத்தால் இந்த வாசனை ஏற்படுகிறது. தங்கள் இனத்தைப் பெருக்கும் நோக்குடன் காய்ந்த மண்ணில் இவை தங்கள் வித்துக்களை வெளியிடுகின்றன. மழை பெய்யும்போது மண்ணில் வேகமாக விழும் நீர்த்துளிகளால் இவ்வித்துகள் மண்ணில் இருந்து சிதறி இனவிருத்திக்காகக் காற்றில் பயணிக்கின்றன. அவற்றுள் சில நம் மூக்கை வந்தடைகின்றன. இது அல்லாது மழை பெய்வதற்கு முன் ஒரு வாசனை வரும். அது ஓசோனின் வாசனையாகும்.

மண்வாசனை, மரபணுக்கள் வழியாகக் கடத்தப்பட்டு மனிதர்களுக்குப் பிடித்தமான வாசனையாக உள்ளது.

மேற்கோள்
--------

1. ↑  Yuhas, Daisy (July 18, 2012). "Storm Scents: It's True, You Can Smell Oncoming Summer Rain: Researchers have teased out the aromas associated with a rainstorm and deciphered the olfactory messages they convey". *Scientific American*.. பார்த்த நாள்: July 20, 2012.
2. ↑  Palermo, Elizabeth (21 June 2013). "Why Does Rain Smell Good?". *LiveScience.com*. 17 January 2015 அன்று பார்க்கப்பட்டது.
**பவானி கைத்தறி தரை விரிப்பு** என்பவை பவானி கைத்தறி ஜமக்காளம், பவானி கைத்தறி ஜமுக்காளம் என்ற பெயர்களாலும் அழைக்கப்படுகின்றன. இத்தரை விரிப்புகள் (படுக்கை விரிப்புகள்) மிகவும் தடிமனானவை. சாயம், நெசவு, வடிவமைப்பு எல்லாம் ஒரு கைவினை மரபைப் பின்பற்றி தயாரிக்கப்படுகின்றன. இது பவானி தரை விரிப்பு என்பது பார்த்தவுடன் அடையாளம் கண்டுபிடித்துவிடலாம் []. இவ்வகை தரை விரிப்பு பருத்தி நூல் மற்றும் கம்பளி நூல்களைக் கொண்டு தயாரிக்கப்படுகின்றன.

தரை விரிப்பு நெசவுத் தொழில்
---------------------------

ஈரோட்டுக்கு அருகிலுள்ள பவானி நகரம் நெசவுத்தொழில் புகழ்பெற்றதாகும். இந்த நகரைச் சுற்றி உள்ள குருப்பநாயக்கன் பாளையம், சேத்துநாம்பாளையம், பெரியமோளப்பாளையம், ஜம்பை போன்ற கிராமங்களில் தரை விரிப்பு நெசவு நடைபெறுகிறது. சுமார் இரண்டாயிரத்துக்கும் மேற்பட்ட தரை விரிப்பு நெய்யும் கைதறிகள் இயங்குகின்றன. பத்தாயிரத்துக்கும் மேற்பட்ட குடும்பத்தினர் தரை விரிப்பு நெசவுப் பணிகளில் ஈடுபடுகிறார்கள். இவர்களில் பெரும்பாலானவர்கள் பெண்கள். தரை விரிப்பு நெசவுக்கு 2க்கு 10, 2க்கு 6 மற்றும் 10ம் எண் நூல் இரகங்கள் பயன்படுத்தப்படுகின்றன. பருத்தி, அக்ரலின், ஆட்ஸ் சில்க் ஆகிய மூன்று ரகங்களில் தரை விரிப்பு தயாரிக்கப்படுகிறது. குறைந்தபட்சம் 20 க்கு 20 அங்குலம் முதல் 16 க்கு 30 அடி வரை உள்ள தரை விரிப்பு தினமும் ஆயிரக்கணக்கில் தயாரிக்கப்படுகிறது.

சிறப்பம்சங்கள்
--------------

பவானி தரை விரிப்பு தமிழ் நாட்டில் மட்டுமில்லாது ஆந்திரா, கர்நாடகா, குஜராத், கேரளா, மகாராட்டிரம் மற்றும் பிறநாடுகளுக்கும் ஏற்றுமதி செய்யப்படுகின்றன. நூல் நெசவு, சாயம் மற்றும் வடிவமைப்புகள் தொடர்ந்து நவீனப் படுத்தப்பட்டு வந்தாலும் இவ்விரிப்புகளின் அடிப்படை மரபுகள் இது வரை மீறப்படவில்லை. இன்றும் திருமணம், வளைக்காப்பு, காதுகுத்து போன்ற சடங்குகள் நடைபெறுமிடங்களில் பவானி தரை விரிப்புகள் பெரிதும் விரும்பப்படுவதோடல்லாமல் அவை மரபின் சின்னங்களாகக் கருதப்படுகின்றன.

உசாத்துணை
---------

1. பவானியில் ஜமுக்காளம் சீஸன் ஆரம்பம்
2. ஆட்கள் பற்றாக்குறையால் அழியும் பாரம்பரிய தொழில்
[*தொடர்பிழந்த இணைப்பு*]
**மண்புழுக்களில்**(Earthworms) அல்லது **மழைப்புழுக்களில்** பல வகைகள் உண்டு. பொதுவாக மண்புழுவனாது, வளைத்தசை உருளைப்புழுக்களின் தொகுதியின் கீழ் அமைகிறது. இது உழவர்களின் நண்பன் என்று புகழப்படுகிறது. ஏனெனில், தாவரக்கழிவுகளை உண்டு, அதனால் அதன் உடலிலிருந்து வரும் செரிமானக் கழிவால், அதன் வாழிட மண்ணை வளப்படுத்துகின்றன. இவற்றின் வாழ்க்கைச் சுழற்சியால் மண்ணானது, மேலும் மிருதுவாக மாறுகிறது. மண்ணில் காற்றோட்டமும், நீரும் அதிகம் தங்கி விடுவதால், தாவர வேர்கள் அதிகத் தேவைகளை அடைகிறது.பெரும்புழுக்களுக்கே உரிய *கிளைடெல்லம்*(clitellum) இதன் சிறப்பு உடலுறுப்பாகும்.சித்த மருத்துவத்தில் இது பூமி வேர், நாங்கூழ் புழு என அறியப்படுகிறது.

தகவமைப்புகள்
------------


 

வலயம்

இதன் உருளைவடிவமான உடல், பல கண்டங்களாக பிரிக்கப்பட்டது போல, வெளித்தோற்றத்தில் உள்ளளது. உடலின் நுனி முதல், உடலின் அடி(மலப்புழை வரை)வரை, நீண்ட குழாய் போன்ற வாய்திறப்பு உள்ளது. முன்நுனிக்கு அருகே உடல் சற்று பருத்துக்காணப்படுகிறது. இதனை **வலயம்** (அ) கிளைடெல்லம் என்றழைப்பர்.

ஒற்றை அடுக்குக் கொண்ட இதன் புறத்தோல், வளைத்திசுக்களால் ஆனது. அதன் கீழ் நீண்ட தசைநார்களால் உள்ளன. இந்த தசைநார்கள் சுருங்கும் போது,
மண்புழு அளவில் சிறியதாகி, உடல் பருத்து விடும். வளைத்திசுக்கள் சுருங்கும் போது, மண்புழுவின் உடல் நீண்டு விடும். இப்படி மாறி மாறி நார்தசைகள் இயங்குவதால், மண்புழு இடம் பெயருகிறது. 

பெருந்தொகையான நுண்ணிய தோல்முடிகள், இந்த இயக்கத்திற்கு துணைப் புரிகின்றன.வளைத்திசுக்கள் சுருங்கும் போது, இந்த முடிகள் உடலின் பின்பகுதியை அசையாது பிடித்துக்கொள்கிறது. இதனால் உடலின் முன்நுனி நீள்கிறது. அதேபோல, முன்நுனியின் முடிகள் பிடித்துக் கொள்ளும் போது, பின்பக்க உடல், முன்னே இழுக்கப்படுகிறது.

வலப்புறம் நகரும், வளைத்தசை இயக்கம் 
உடலின் முன்நுனியிலுள்ள வாய் மண்ணை விழுங்கி, உடலின் இறுதிவரை அனுப்பும் போது செரிமானம் நடைபெறுகிறது. மழைப்புழுவின் அடிப்பகுதி மேற்பகுதியை விட சற்று தட்டையாக இருக்கிறது. முன்,பின் உடலானது சமமாக அமைந்து, இது **இருபக்கச் சமச்சீர் உடலி** என்ற பெயரினைப் பெறுகிறது.

காட்சியகம்
----------

* உடற்வளையங்கள்உடற்வளையங்கள்
* பருத்த கிளெடெல்லம்பருத்த கிளெடெல்லம்
* மண்புழு உண்ணும் அட்டைமண்புழு உண்ணும் அட்டை
* உள் உடலமைப்புஉள் உடலமைப்பு
* தோல் முடிகள்தோல் முடிகள்
* உட்புறத் தோல்உட்புறத் தோல்
* அதன் கழிவுகள்அதன் கழிவுகள்
* புணரும் புழுக்கள்புணரும் புழுக்கள்
* இனப்பெருக்க முட்டைஇனப்பெருக்க முட்டை
* முட்டை வகைமுட்டை வகை
**லொக்சு** என்று ஆங்கிலச் சுருக்கப்பெயரால் (LOCKSS (Lots of Copies Keep Stuff Safe)) அறியப்படும் செயற்திட்டம் ஆனது இணையத்தில் வெளியிடப்படுவனவற்றை சேகரித்து, தொகுத்து பகிர்வதை ஏதுவாக்கும் ஒரு சகா-சகா கட்டற்ற மென்பொருள் ஆகும். இந்த மென்பொருள் இசுட்டான்போர்டு பல்கலைக்கழக ஆதரவில் விருத்தி செய்யப்படுகிறது. லொக்சு என்பது அதிக படிகள் பொருட்களை பாதுகாக்கும் என்ற பொருள் தரும். ஒவ்வொரு நூலகமும் அல்லது நிறுவனமும் ஒரு வளத்தின் ஒரு படியை வைத்திருந்து பயன்படுத்துவதை இது ஏதுவாக்கின்றது. இதனால் வளங்கள் இலகுவில் அழிக்கப்படுதல் அல்லது துலைந்து போதல் தவிர்க்கப்படுகிறது. பல்வேறு வகையான பயன்பாட்டை சாத்தியப்படுத்துகின்றது. ஆய்வு இதழ்களுக்காகவே இது முதலில் உருவாக்கப்பட்டது.[1] but is now also used for a range of other materials. Examples include the SOLINET project to preserve theses and dissertations at eight universities,[2]

மேற்கோள்கள்
-----------

1. ↑  David S. H. Rosenthal; Vicky Reich (June 18, 2000) (PDF). *Permanent Web Publishing*. 2000 USENIX Annual Technical Conference.. பார்த்த நாள்: 2008-01-19.
2. ↑  SOLINET(July 11, 2005). "ASERL and LOCKSS to Preserve e-Theses & Dissertations". செய்திக் குறிப்பு. பார்க்கப்பட்டது: 2008-01-19.

வெளி இணைப்புகள்
---------------

* லொக்சு
**லோக்டாக் ஏரி** (Loktak Lake) ஒரு நன்னீர் ஏரியாகும். இது இந்தியாவின் மணிப்பூர் மாநிலத்தில் *மொய்ராங்* பகுதியில் அமைந்துள்ளது. இது *மிதக்கும் ஏரி* எனவும் அழைக்கப்படுகிறது. *லோக்* எனும் மணிப்பூரிச் சொல்லுக்கு சிற்றோடை எனவும் *டாக்* எனும் சொல்லுக்கு முடிவு என்றும் பொருள். இந்த ஏரிப்பகுதியில் கெய்புல் லாம்சோ தேசியப் பூங்கா 40 சதுர கிலோமீட்டர்கள் பரப்பளவில் அமைந்துள்ளது. இந்தப் பழமையான ஏரி மணிப்பூர் மாநிலத்தின் பொருளாதார மூலமாக விளங்குகிறது. இந்த ஏரியின் தண்ணீரானது மின்சார உற்பத்தி, குடிநீர் மற்றும் விவசாயப் பயன்பாட்டிற்காக உபயோகப்படுத்தப்படுகிறது. மேலும் இப்பகுதி மக்களின் முக்கிய மீன்பிடித் தலமாகவும் இந்த ஏரி விளங்குகிறது. இந்த ஏரியின் மீது மக்களின் தாக்கம்(severe pressure) அதிக அளவு உள்ளது. இந்த ஏரியைச் சுற்றி 1,00,000 மக்கள் வசிக்கின்றனர். 1993 ஆம் ஆண்டு ஜூன் மாதம் 16 ஆம் தியதி இந்த ஏரி பாதுகாக்கப்பட்ட பகுதியாக அறிவிக்கப்பட்டது. இந்த எரியின் சராசரி வருடாந்திர மழையளவு 1,183 மில்லிமீட்டர்கள் ஆகும். பிப்ரவரி மற்றும் மார்ச் மாதங்கள் வறட்சியான மாதங்கள் ஆகும். இந்த ஏரியில் 105 மெகாவாட் திறனுள்ள நீர் மின் நிலையம் அமைக்கப்பட்டுள்ளது.

மேற்கோள்கள்
-----------

1. ↑  "Integrated Wetland and River Basin Management – A Case Study of Loktak Lake". Wetlands International - South Asia, New Delhi, India. Archived from the original on March 22, 2012. 2009-04-03 அன்று பார்க்கப்பட்டது.CS1 maint: unfit url (link)
**வேத் பர்காஷ்**(*Ved Parkash*) ஒரு இந்திய அரசியல்வாதி ஆவார். இவர் புது தில்லியின் ஆறாவது சட்டமன்ற உறுப்பினராக உள்ளார். ஆம் ஆத்மி கட்சியிலிருந்த இவர் தனது பதவியைத் துறந்துவிட்டு பின்னர் பாரதிய ஜனதா கட்சியின் சார்பில் புது தில்லியின் பவானா சட்டப் பேரவைத் தொகுதியில் வெற்றிப் பெற்றார்.

ஆரம்பகால வாழ்க்கை
-----------------

தனது பெற்றோருக்கு மூன்றாவது குழந்தையாகப் பிறந்த இவர் ஆரம்பகால வாழ்க்கையில் அரசியலில் ஆர்வம் காட்டவில்லை. இவர் 1993-ம் ஆண்டு அரசு ஆண்கள் மேல்நிலைப் பள்ளியில் 12-ம் வகுப்பு தேர்ச்சி பெற்றார். கீரோரிமல் கல்லூரிக்குச் சென்று இரண்டாம் ஆண்டில் படிப்பை பாதியில் நிறுத்திவிட்டார். பின்னர் மத்திய இடைநிலைக் கல்வி வாரியப் பள்ளியில் 10வது மற்றும் அரியானா வாரியப் பள்ளியில் 12வது முடித்தார். குருசேத்ரா பல்கலைக்கழகத்தில் பொதுமக்கள் தொடர்பில் பட்டம் பெற்றார்.

இதனையும் பார்க்கவும்
--------------------

* ஆம் ஆத்மி கட்சி
* பவானா
* தில்லி சட்டமன்றம்
* இந்திய அரசியல்

சான்றுகள்
---------

1. 1 2 3  "Member's Particulars: Ved Parkash". Delhi Legislative Assembly. 4 January 2017 அன்று பார்க்கப்பட்டது.

|  |
| --- |
| * இந்தியா வலைவாசல்
* அரசியல் வலைவாசல்
 |
**முதலி** (*Mudali*) அல்லது **முதலியார்** (*Mudaliyar*) என்பது குடியேற்றக் காலத்தில் இலங்கையில் இருந்த ஒரு பதவிப் பெயர் ஆகும். கிபி 17 ஆம் நூற்றாண்டில் போர்த்துக்கேயர் முதலியார் வகுப்பை உருவாக்கினார்கள். இலங்கையின் கரையோரப் பகுதிகளில் பல்வேறு சாதிகள் மத்தியில் இருந்து போர்த்துக்கேய ஆட்சியாளர்களுக்கு விசுவாசமாக இருக்கக்கூடியவர்கள் இப்பதவிக்குத் தேர்ந்தெடுக்கப்பட்டார்கள். போர்த்துக்கேசரின் பின்னர் ஆட்சி செய்த ஒல்லாந்தர் இப்பதவியை *முதலி* என்ற பட்டப் பெயருடன் தொடர்ந்தனர். பின்னர் ஆட்சிக்கு வந்த பிரித்தானியர் முதலியார் பதவியை 1798 ஆம் ஆண்டில் மீண்டும் அறிமுகப்படுத்தினர். இலங்கை ஆளுனரினால் முதலியார்கள் நியமிக்கப்பட்டனர். 1930களில் பிரித்தானிய இலங்கை அரசின் கீழிருந்த சுதேச திணைக்களம் மூடப்பட்டதை அடுத்து முதலியார் பதவியும் ஒழிக்கப்பட்டது.

வரலாறு
------

முதலியார் என்றால் ‘முதலாமவர்’/முதன்மையானவர் என்று பொருள். இது செல்வச் செழிப்புடன் வாழும் நபரைக் குறிக்கும். போர்த்துக்கீசிய ஆட்சியாளர் உள்ளூர் நிர்வாக சட்ட மாதிரிகளையும், வரி அறவிடும் முறைகளையும் பராமரித்தனர். ஆனாலும், சில புதிய பதவிகளை அவர்கள் உருவாக்கினர். அதிகார் எனப்படுபவர் நில வாடகை, வரிகள் என்பவற்றை ஒவ்வொரு மாகாணத்திலுமுள்ள கிராமங்களிலும் அறிவிடுபவராவார். இவர்களை முதலியார்மார் மேற்பார்வை செய்தனர். தமிழ் முதலியார்மார் குடாநாட்டு மக்கள் மீது கணிசமான செல்வாக்குச் செலுத்தி வந்தனர். போர்த்துக்கேய உத்தியோகத்தர்கள் முதலியார்மார்களுக்கிடையிலான பிரதான தொடர்பாகவும் கிராம உத்தியோகத்தவர்களை மேற்பார்வை செய்யும் அதிகாரத்தையும் கொண்டிருந்தனர்.

இலங்கையின் புகழ்பெற்ற சில முதலியார்கள்
--------------------------------------

* சேனாதிராச முதலியார் (1750-1840)
* ஆறுமுகம்பிள்ளை குமாரசுவாமி (1783-1836)
* செ. இராசநாயகம் (1870-1940)

மேற்கோள்கள்
-----------

1. ↑  Lennox A Mills. "Ceylon Under British Rule 1795-1932". 4 சூன் 2014 அன்று பார்க்கப்பட்டது.
2. ↑   அம்பலவாணர் சிவராஜா, இலங்கைத் தமிழர்களின் அரசியலை விளங்கிக் கொள்ளல் - நூலகம் திட்டம்
கோட்டைய அரசு
**விசயபாகு படுகொலை** அல்லது **விஜயபா கொள்ளய** என்பது, இலங்கையில் 1521 இல் ஏற்பட்ட வரலாற்று நிகழ்வாகும். கோட்டை அரசின் மன்னன் ஏழாவது விசயபாகுவின் பிள்ளைகள் மூவரும் தந்தைக்கெதிராகக் கிளர்ந்தெழுந்து, தந்தையைக் கொன்று அரசைக் கைப்பற்றித் தமக்குள் பகிர்ந்துகொண்ட நிகழ்வையே "விசயபாகு படுகொலை சுட்டுகிறது.

ஏழாவது விசயபாகு மன்னனின் முதல் திருமணத்தின் மூலம் மூன்று பிள்ளைகள் கிடைத்தனர். அவர்கள் முறையே, புவனேகபாகு, பரராசசிங்கன், மாயாதுன்னை ஆகியோர். மன்னர் இரண்டாவது திருமணம் செய்துகொண்டதும் அவர் மனைவி கிரிவெல்லவுக்கு தேவராசா எனும் பிள்ளை கிடைத்தது. கிரிவெல்லவின் ஆலோசனைப் படி அவள் மகன் தேவராசாவை முடிக்குரிய இளவரசனாக்க அரசன் தீர்மானித்தான். இதனைத் தெரிந்துகொண்ட முதல் மனைவியின் பிள்ளைகள் மூவரும் அரசனுக்கு எதிராகச் செயற்பட்டனர். வெளிநாட்டிலிருந்து வரவழைக்கப்பட்ட ஒருவனை அரச மாளிகைக்கு அனுப்பி, மன்னனை மாளிகையிலேயே கொலை செய்வித்தனர். இந்த வரலாற்று நிகழ்வே விசயபா படுகொலை என அழைக்கப்படுகிறது. 

1521 இல் ஏற்பட்ட இந்த விசயபாகு படுகொலையின் பெறுபேறாய்க் கோட்டை அரசு மூன்று பிரிவுகளாகப் பிரிக்கப்பட்டது. இளைய மகன் மாயாதுன்னவே இந்நிகழ்வின் முதன்மையானவனாகச் செயற்பட்டான். கோட்டை அரசின் மன்னனாக வேண்டும் என இவனே அதிகம் கனவு கண்டான். இவனில் சந்தேகம் கொண்ட அண்ணன் புவனேகபாகு, மாயாதுன்னையைக் கொலை செய்யப் போர்த்துக்கேயரின் உதவியை நாடினான். இதனாலும் மேலும் குழப்பங்கள் வெடிக்கலாயின. போர்த்துக்கேயரும் இலங்கையில் ஆதிக்கம் செலுத்த இந்நிகழ்வு மூல காரணியாக அமைந்தது.
வேதித் தொழிற்சாலைக்கு ஓர் எடுத்துக்காட்டு - அமெரிக்காவில் லூயிசியானாவில் உள்ள ஒரு பாறைநெய் தூய்விப்பாலை
**வேதித் தொழிற்துறை** வேதிப் பொருள்களை உற்பத்தி செய்யும் தொழிற்துறையாகும். நெகிழி, ரப்பர், கண்ணாடி, உரம், மருந்து என பலதரப்பட்ட வேதிப் பொருள்கள் வாழ்வுக்கு அடிப்படையாக அமைகிறன. உலக வேதித் தொழிற்துறை 3 டிரில்லியன் பெறுமதி வாய்ந்தது. இத்துறையின் முக்கிய நிறுவனங்கள் மேற்கு ஐரோப்பா, வட அமெரிக்கா, நிப்பான் ஆகிய இடங்களில் உள்ளன.

அளவீடுகள்
---------

* உலக பெறுமதி = 3 டிரிலியன்
* உலக பெறுமதி வீதம் =
* தொழிலாளர்கள் எண்ணிக்கை:

உற்பத்திகள்
-----------

மூலப்பொருள்களை (எண்ணெய், இயற்கை எரிவளி, காற்று, நீர், உலோகம், கனிமங்கள் போன்றவற்றை ) 70,000 தயாரிப்புகளுக்கும் மேலாக வேதித் தொழிற்துறை உருமாற்றுகிறது. உலகம் எங்கும் உள்ள இரசாயனத் தொழிற்சாலை வெளிப்பாட்டில் 80% மாக பல்பகுதியங்களும் , நெகிழிகளும் ( குறிப்பாக பாலியெத்திலீன் , பாலிபுரோப்பிலீன் , பாலிவைனைல் குளோரைடு , பாலியெத்திலீன் டெரிபித்தலேட் , பாலிச்டைரின் மற்றும் பாலிகார்போனேட் ) உள்ளன [*மேற்கோள் தேவை*]. இரசாயனங்கள் வாடிக்கையாளர் சரக்குகள் , விவசாய ரசாயனங்கள் , உருவாக்கம் , கட்டுமானம் , தொழிற்சாலை சேவைகள் போன்ற பல பொருட்களுக்கு உதவுகிறது. இரசாயன தொழிற்சாலைகள் அதன் உற்பத்தியில் இருந்து 26% விழுக்காடு அதற்கே செலவிடப்படும் [*மேற்கோள் தேவை*]. ரப்பர் ,நெகிழிப் பொருள்கள் , துணிகள் , ஆடைகள் , எண்ணெய் சுத்திகரிப்பு , காகிதம் , மூல உலோகங்கள் போன்ற பெரும்பாலான வாடிக்கையாளர்கள் இதில் அடங்கும் .

முக்கிய நிறுவனங்கள்
-------------------

* BASF
* Dow Chemical
* Shell Chemicals
* Bayer
* INEOS
* Exxonmobile
* DuPont

மேற்கோள்கள்
-----------

1. ↑  "The Chemical Industry Sector". 2007-10-13 அன்று மூலம் பரணிடப்பட்டது. 2009-02-22 அன்று பார்க்கப்பட்டது.
கப்பல் மிதப்புயரக் குறிகள்
கப்பல்களைப் பொறுத்தவரை, **இடப்பெயர்ச்சி** (*displacement*) அல்லது **இடப்பெயர்ச்சித் தொன்னளவு** (*displacement tonnage*) என்பது, கப்பல் மிதக்கும்போது அது இடம்பெயக்கும் நீரின் எடை ஆகும். இது அக்கப்பலினதும் அதற்குள்ளே இருப்பனவற்றினதும் மொத்த எடைக்குச் சமமாகும். இந்த முறை வணிகக் கப்பல்களைவிடக் கடற்படைக் கப்பல்கள் தொடர்பிலேயே பெரிதும் பயன்படுகிறது. அத்துடன், இந்த எடை பொதுவாக கப்பலின் எரிபொருட்தாங்கி நிரம்பியிருக்கும்போதும், களஞ்சியப் பொருட்கள் அனைத்தும் ஏறப்பட்ட பின்னருமே அளக்கப்படுகின்றது.

மேற்குறித்த இடப்பெயர்வை, கனவளவு, வணிகக் கப்பல்களில் பயன்படும் நிகரத் தொன்னளவு, மொத்தத் தொன்னளவு, நிலைத்த சுமைத் தொன்னளவு என்பவற்றை உள்ளடக்கிய கொள்ளளவு போன்றவற்றுடன் குழப்பிக்கொள்ளக்கூடாது.

கணக்கீடு
--------

கப்பல் உறுதிப்பாட்டு நிரலைப் பயன்படுத்திக் கப்பலின் இடப்பெயர்ச்சியைக் கணிக்க முடியும்.
மரபுவழியாக கப்பல்களின் இடப்பெயர்ச்சி அளவைத் தீர்மானிப்பதற்கு மிதப்புயரக் குறிகள் (அல்லது சுமைக் கோடுகள்) பயன்படுகின்றன. ஒரு வணிகக் கப்பலில் மூன்று தொகுதிக் குறியீடுகள் உள்ளன. ஒரு தொகுதி கப்பல் முகப்பின் வலப்புறம் இடப்புறங்களிலும், இன்னொன்று நடுப்பகுதியிலும், மற்றது பின்பக்கத்திலும் காணப்படும். இந்தக் குறியீடுகளைப் பயன்படுத்திக் கப்பலின் இடப்பெயர்ச்சியை 0.5% துல்லியத்துடன் தீர்மானிக்க முடியும்.

மேற்கோள்கள்
-----------

1. ↑  Dear and Kemp, 2006, p.588
2. ↑  George, 2005, p. 68.
3. 1 2  George, 2005. p.5.
ஓர் இடதுகை வழமைச் சுழல் வீச்சு.
**இடது-கை வழமைச் சுழல்** (**Left-arm orthodox spin**) துடுப்பாட்டத்தில் வீசப்படும் இடது-கை நேர்ச்சுழல் வீச்சு வகைகளில் ஒன்றாகும்.. இடது கை வீச்சாளர் ஒருவர் தனது விரல்களால் பந்தை சுழற்றி வீசுகளத்தின் இடப்பக்கத்தில் இருந்து வலப்பக்கமாக எகிறிச் செல்லும் வகையில் வீசுவார். 

இடது-கை வழமைச் சுழலாளர்கள் பொதுவாக பந்தை மட்டையாளருக்கு நேராக வீசி வலது-கை மட்டையாளரை விட்டு (எதிர்-இழப்புக்குச்சியை நோக்கி) விலகிச்செல்லும்படி செய்வார். காற்றில் மிதக்கும்போது ஏற்படும் நகர்வும் திருப்பமும் வீச்சாளரின் ஆயுதங்களாகும். இந்த வகை வீச்சாளரின் முக்கிய மாறுபாடுகள்: மேற்சுழல் (திருப்பம் குறைவாகவும் மேலெழும்பும் உயரம் கூடுதலாகவோ குறைவாகவோ இருத்தல்), திரும்பாச் சுழல் (திருப்பமே இல்லாது வலதுகை மட்டையாளருக்கு வீச்சாளரின் வீசுகையின் திசையிலேயே வருதல்) மற்றும் இடது-கை வீச்சாளரின் பிறழ் எதிர்ச்சுழல் (பந்து திசைமாறிச் செல்லுதல்) .

புகழ்பெற்ற இடது-கை வழமைச் சுழலாளர்கள் சிலர்: நியூசிலாந்து அணித்தலைவர் டேனியல் வெட்டோரி  முன்னாள் இங்கிலாந்து பந்து வீச்சாளர் ஆஷ்லே கைல்ஸ் ,டெரெக் அன்டர்வுட் (இங்கிலாந்து), சர் கேரி சோபர்ஸ் மற்றும் பிசன் சிங் பேடி.

மேற்கோள்கள்
-----------

1. ↑
2. ↑
கிரேக்கக் காலத்தைச் சேர்ந்த தெலோஸ் கோயிலில் பயன்படுத்தப்பட்டுள்ள லொரிக் ஒழுங்கு
**டொரிக் ஒழுங்கு** என்பது கிரேக்கக் கட்டிடக்கலையின் மூன்று ஒழுங்குகள் அல்லது ஒழுங்கு முறைமைகளுள் ஒன்றாகும். அயனிக் ஒழுங்கு, கொறிந்தியன் ஒழுங்கு என்பன ஏனைய இரண்டு ஒழுங்குகளுமாகும். இவற்றுள் **டொறிக்**கே காலத்தால் முந்தியது. கி.மு 7 ஆம் நூற்றாண்டிலிருந்து அறியப்பட்ட இது கி.மு 5 ஆம் நூற்றாண்டில் முதிர்ச்சி நிலையை எட்டியது. 

பார்த்தினனில் காணும் டொரிக் ஒழுங்கு
உரோமர் கால டொரிக் ஒழுங்கு
கிரேக்க டொறிக் தூண்கள் அடியில் பீடம் எதுவுமின்றி, நேரடியாகவே தளத்தின் மீது நிறுத்தப்பட்டுள்ளன. ஆரம்பகாலத்தில் தூண்களின் அடிப்பகுதியின் விட்டத்துக்கும், உயரத்துக்கும் உள்ள விகிதம் கிட்டத்தட்ட ஒன்றுக்கு நான்காக அமைந்திருந்தது. பிற்காலத்தில் உயரம், விட்டத்தின் ஐந்தரை மடங்குகளுக்கு மேல் உயரமுடையனவாக மெலிந்து அமைந்தன. தூண்களின் தம்பங்களைச் சுற்றித் தவாளிகள் (grooves) உருவாக்கப்பட்டன. அடிப்பகுதியிலிருந்து மேல்பகுதிவரை ஒடுங்கிச் செல்லுகின்ற இத் தூண்களின் மேற்பகுதி, அடிப்பகுதியின் முக்கால் தொடக்கம் நாலில் மூன்று பங்கு வரையிலான விட்டத்தைக் கொண்டிருக்கின்றது. தம்பத்தின் உச்சியில் தூண்களின் தலைகள் அல்லது போதிகைகள் உள்ளன. தூணின் கழுத்துப் பகுதியிலிருந்து வளைவுடன், விரிந்துசெல்லும் இது, "அபகஸ்" என்று அழைக்கப்படும் சதுரவடிவப் பலகையில் நிறைவுறுகிறது. "எண்ட்ராபிளேச்சர்" (entablature) எனப்படும் தலைமை உத்திரம் இதன் மீது தாங்கப்பட்டுள்ளது. இந்த "எண்ட்ராபிளேச்சர்", ஒன்றன்மீதொன்று அமைந்துள்ள மூன்று பகுதிகளாக உள்ளது. இப்பகுதிகள் 1) ஆர்க்கிட்றேவ் (Architrave), 2) பிறீஸ் (Frieze), 3) கோர்னிஸ் (Cornice) என்பனவாகும். பிறீஸ், ஒரு குறிப்பிட்ட இடைவெளியிலமைந்த, தவாளிப்புகளிட்டு அலங்கரிக்கப்பட்ட நீள்சதுர வடிவுள்ள அம்சங்களைக் கொண்டுள்ளது. இவை *ட்றைகிளிப்ஸ் (triglyphs)* எனப்படுகின்றன. உண்மையில் இவை கோயில்கள் மரத்தால் கட்டப்பட்ட காலத்தில் இருந்த உத்திரங்களின் அந்தலைகளைப் பிரதிநிதித்துவப் படுத்துவனவாகும். *ட்றைகிளிப்ஸ்* களுக்கு இடையில் அமையும் வெளிகள் *மெட்டோப்ஸ் (metopes)* எனப்படுகின்றன. இவை வெறுமையாக விடப்படுவதுண்டு; அல்லது செதுக்கு வேலைகளால் நிரப்பப்படுவதுமுண்டு. 

A Greek Doric order for Cincinnati Gas & Electric
டொறிக் ஒழுங்கின் ஆரம்பகால உதாரணங்களுள் ஒன்றாக, மக்னா கிறீசியா என் அழைக்கப்படும், தெற்கு இத்தாலியின் பீஸ்ட்டம்(Paestum) என்னுமிடத்திலுள்ள கோயில் விளங்குகின்றது. கி.மு 449 அளவில் கட்டப்பட்ட, ஏதென்சிலுள்ள ஹெப்பீஸ்தஸ் கோயில் டொறிக் ஒழுங்கின் உயர்நிலை விளக்கமாக அமைந்துள்ளது. இதன் சமகாலத்ததும், அக்கால ஏதென்ஸின் மிகப்பெரிய கோயிலுமான பார்த்தினனும், சிற்றளவு அயனிக் அம்சங்கள் இருந்தாலும், பெரிதும் டொறிக் ஒழுங்கைப் பின்பற்றியே கட்டப்பட்டுள்ளது.
குடியிருப்பு, குறுந் தொழில் & வணிக வளாகம் in தெகுரான், ஈரான்வார்ப்புரு:SHORTDESC:குடியிருப்பு, குறுந் தொழில் & வணிக வளாகம் in தெகுரான், ஈரான்
**பிளாசுகோ கட்டடம்** (*Plasco Building*) ஈரான் தலைநகரான தெகுரான் நகரத்தில் உள்ள 17 தளங்கள் கொண்ட கட்டடம் ஆகும். இந்தக் கட்டடம் 1962 ஆம் ஆண்டில் அபிப் எல்கானியர் என்ற பெரும் வணிகச் செல்வந்தரால் கட்டப்பட்டது. இது குடியிருக்கவும் வணிக நோக்கத்துக்கும் பயன்படும் வண்ணம் கட்டப்பட்டது. கடைகள், உணவகங்கள், துணிகள் விற்பனைக்கூடம் எனப் பல வசதிகளுடன் தெகுரான் நகரத்தின் குறிக்கத்தக்க அடையாளமாக விளங்கிய கட்டடம்.

2017 ஆம் ஆண்டு சனவரி 19 இல் மிகப் பெரிய தீ விபத்தினால் சேதமடைந்து இடிந்து விழுந்தது. 25 தீ அணைப்பு வீரர்கள் கட்டடத் தீ அணைப்பு முயற்சியில் மாண்டனர். பலர் காயமுற்றனர்.

மேற்கோள்
--------

1. ↑  "Tehran fire: Twenty firemen killed as high-rise collapses". BBC. 19 January 2017.. பார்த்த நாள்: 20 January 2017.

வெளி இணைப்புகள்
---------------

விக்கிமீடியா பொதுவகத்தில்,  
 ***Plasco Building***   
என்பதின் ஊடகங்கள் உள்ளன. 

* யூடியூபில் "Plasco" Building Collapses in Tehran (another view) – a video of the collapse
* Plasco Building, Tehran
டோர்டோசாவின் **புனித மேரி பெருங்கோவில்** என்பது எசுப்பானியாவின் காத்தலோனியாவின் டோர்டோசாவில் அமைந்துள்ள ஒரு பெருங்கோவிலாகும். இந்தப் பெருங்கோவிலின் தற்போதைய அமைவிடம் நகரத்தின் பழைய தலைமையிடத்தின் மத்தியில் உள்ளது.

அமைப்பு
-------

இதன் கட்டுமானப் பணிகள் 1347 இல் ஆரம்பமானது. இது பழைய ரோமனெஸ்க் பெருங்கோவிலின் இடிபாடுகளின் மேல் அமைக்கப்பட்டுள்ளது. இந்தப் பெருங்கோவில் கட்டுமானங்கள் இரண்டு நூற்றாண்டுகளின் பின்னரே முடிவடைந்தது. இது பெனிடோ டல்குவரே ஆல் வடிவமைக்கப்பட்டது. இந்தத் தேவாலயம் கோதிக் கட்டடக்கலையின் அமைப்பிலும் பரோக் கட்டடக்கலை அமைப்பிலும் அமைக்கப்பட்டுள்ளது.

மேற்கோள்கள்
-----------

1. ↑  "Tortosa Cathedral in Tortosa, Spain: Monuments in Tortosa | Spain.info in English." Tortosa Cathedral in Tortosa, Spain: Monuments in Tortosa | Spain.info in English. N.p. n.d. Web. 12 Feb. 2013.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***டோட்டோசா பெருங்கோவில்***   
என்பதின் ஊடகங்கள் உள்ளன. 

* Web de l'ajuntament de Tortosa sobre la Catedral.
* Plana del Bisbat de Tortosa
* Canònica de Tortosa.
* Descripció i fotografies
**டோம்மசோ சேவா** (*Tommaso Ceva*) (திசம்பர் 20, 1648 – பிப்ரவரி 3, 1737) இத்தாலிய இயேசு சபை கணிதவியலாளர். இவர், கணிதவியலாளர் கியோவன்னி சேவாவின் சகோதரர்.

வாழ்க்கைக் குறிப்பு
-------------------

டோம்மசோ சேவா மிலனிலுள்ள ஒரு பணக்காரக் குடும்பத்தில் 1648 ஆம் ஆண்டு பிறந்தார். 1663 இல் இயேசு சபையில் சேர்ந்தார். மிலனிலுள்ள இயேசு சபை கல்லூரியில் முப்பத்தியெட்டு ஆண்டுகள் கணிதம் மற்றும் அணியியல் பயிற்றுவித்தார். "கியோவன்னி கிரோலமோ சச்சேரி" இவரது புகழ்பெற்ற மாணவராவார். இவரது முதல் அறிவியல் நூலில் (*De natura gravium* (1669)) ஈர்ப்பு விசை, இயல் வீழ்ச்சி ஆகிய இயற்பியல் கருத்துருக்களை தத்துவார்த்தமாக அளித்துள்ளார். இவரது ஒரேயொரு கணித நூல் (*Opuscula Mathematica*) 1699 இல் வெளியானது. அந்நூலில் வடிவவியல், ஈர்ப்புவிசை, எண்கணிதம் ஆகியவற்றைப் பற்றியக் கருத்துக்களைக் கொண்டிருந்தது. ஒரு செங்கோணத்தை குறிப்பிட்ட என்ணிக்கையிலான சமபாகங்களாகப் பிரிக்க உதவும் கருவியை வடிவமைத்தார். இவர் அறியப்பட்ட கவிஞருமாவார். 

1737 இல் மிலனில் இறந்தார்.

ஆதார நூற்பட்டியல்
-----------------

* Ramat, Raffaello, "La critica del padre Ceva," Civiltà moderna, 10 (1938), 385-95, and 11 (1939), 139-66. (Reprinted in Sette contributi agli studi di storia della letteratura italiana, (Florence, 1947), pp. 5-44.
* Carlos Sommervogel (1891). *Bibliothèque de la Compagnie de Jésus*. **2**. Brusels. பக். 1015–24.
* Filippo Argelati (1745). *Bibliotheca scriptorum mediolanesium*. Milan. பக். 417–20. .
* Riccardi, Pietro (1870). *Biblioteca matematica italiana*. **1**. Modena. பக். 343–4.

வெளியிணைப்புகள்
---------------

* O'Connor, John J.; Robertson, Edmund F. "டோம்மசோ சேவா", *MacTutor History of Mathematics archive*, புனித ஆண்ட்ரூசு பல்கலைக்கழகம்.
* "Thomas Ceva". *கத்தோலிக்க கலைக்களஞ்சியம் (ஆங்கிலம்)*. (1913). நியூயார்க்: இராபர்ட் ஆபில்டன் நிறுவனம்.
சபரிமலையில் டோலி பயணம்
**டோலி** (doli) என்பது பல்லக்கைப் போன்ற மனிதர்களின் துணையோடு பயணிக்கும் ஓர் இருக்கை அமைப்பு ஆகும். சாலைப் போக்குவரத்து வசதியற்ற மலைப்பாங்கான பகுதிகளில் நடக்க இயலாதவர்களும், வயதானவர்களும் பயணிக்க இதைப் பயன்படுத்துகின்றனர். இந்த டோலியானது இரு மூங்கில் கழிகளை முதன்மையாக கொண்டு குறைந்த எடையில் அமைக்கப்படுகிறது. இதில் பயணிப்பவர் அமர இதில் இருக்கைவசதி இருக்கும். என்றாலும் இதில் சிவிகை போன்று மேற்கூரையோடு வசதியாக இருக்காது. இதில் பயணிப்பவர் மேட்டில் செல்லும்போது முன்புறம் சாய்த்தும், இறக்கத்தில் இறங்கும்போது பின்பக்கம் சாய்ந்தும் சுமப்பவர்களுக்கு ஒத்துழைப்பு அளிப்பர். இதை நான்குபேர் சுமந்து செல்வர். இந்த டோலி பயணமானது சபரிமலை அய்யப்பன் கோயிலுக்கு செல்ல பலர் பயன்படுத்துகின்றனர்.

மேற்கோள்கள்
-----------

1. ↑  ""டோலி' பயணத்தில் மலைக்கோயில் தரிசனம்". *செய்தி*. தினமலர். 10 சூலை 2011. 23 பெப்ரவரி 2019 அன்று பார்க்கப்பட்டது.
2. ↑  கடைசி யாத்திரைக்கு ஒத்திகையா (19 செப்டம்பர் 2006). *எனது பர்மா வழி நடைப் பயணம்*. சென்னை: மகாகவி பதிப்பகம். பக். 133.
3. ↑  "சபரிமலையில் தொடர் போராட்டம்: வாழ்வாதாரத்தை இழந்த தமிழக டோலி தொழிலாளர்கள்". *செய்தி*. தினமணி. 22 நவம்பர் 2018. 23 பெப்ரவரி 2019 அன்று பார்க்கப்பட்டது.
Doriscus is located in கிரேக்கம்DoriscusDoriscusclass=notpageimage| நவீன கிரேக்கத்தில் பண்டைய டோரிஸ்கசின் அமைவிடம்.
 ஏஜியன் கடலின் வடக்கு கரையில் டோரிகோவின் அமைவிடம்.
**டோரிசக்கஸ்** (*Doriscus*, கிரேக்கம்: Δορίσκος and Δωρίσκος , *டோரிஸ்கோஸ்* ) என்பது பண்டைய திரேசில் (இன்றைய கிரேக்கம் ), ஏஜியன் கடலின் வடக்கு கடற்கரையில், ஹெப்ரஸ் ஆற்றின் மேற்கே உள்ள சமவெளியில் உள்ள ஒரு குடியேற்றமாகும். இப்பகுதி கிரேக்கத்தின் மீதான பாரசீகத்தின் இரண்டாவது படையெடுப்பிற்குப் பிறகு பல ஆண்டுகள் பாரசீகத்தின் கைவசம் இருந்தது. மேலும் இது ஐரோப்பாவின் கடைசி பாரசீக கோட்டையாக அறியப்படுகிறது. 

கிமு 512 இல் பேரரசர் டேரியசால் டோரிஸ்கஸ் குடியேற்றம் நிறுவப்பட்டது.  அவர் இங்கு ஒரு கோட்டையைக் கட்டினார். மேலும் சித்தியன் போர்த்தொடரின் போது ஏராளமான பாரசீக துருப்புக்களை இங்கு அவர் நிறுத்திவைத்தார். 

எரோடோடச்சின் (7.59) குறிப்புகளின் படி கிரேக்கத்தின் மீதான பாரசீகத்தின் இரண்டாவது படையெடுப்பின் கி.மு. 480 இல் எலஸ்பாண்டைக் கடந்த தனது படைகளை திறனாய்வு செய்ய மாமன்னர் செர்கஸ் படைகளை டோரிஸ்கசில் நிறுத்தினார் என்று குறிப்பிட்டுள்ளார்.  முதலாம் டேரியஸ் நியமித்த நபருக்கு பதிலாக பாரசீகத்தின் முதலாம் செர்க்செஸ், மெகாடோஸ்டெசின் மகன் மாஸ்கேம்சை டோரிஸ்கசின் ஆளுநராக மாற்றினார் என்றும் எரோடோடஸ் எழுதுகின்றார். 

கிரேக்கத்தின் மீதான பாரசீகத்தின் இரண்டாவது படையெடுப்பிற்குப் பிறகும், பாரசீக ஆதிக்கத்தின் கீழ் பால்கன் குடாவில் இருந்த சில பாரசீக நகரங்களில் இதுவும் ஒன்று என்பதால் டோரிஸ்கஸ் குறிப்பிடத்தக்கது.  கிரேக்கத்தில் இருந்து பாரசீகப் படைகளின் பின்வாங்கிய பிறகும் கிரேக்கப்படைகளை வெற்றிகரமாக வழிநடத்திய ஏதெனியன் தளபதி சிமோனால் இதைக் கைப்பற்ற முடியவில்லை. பாரசீகர்களிடமிருந்து டோரிஸ்கஸ் "கைபற்றப்படவில்லை" என்று எரோடோடஸ் கூறுகிறார்.  இதன் ஆளுநர் மஸ்கேம்சை இதை சிறப்பாக பாதுகாத்ததற்காக பாரசீக மன்னரால் கௌரவிக்கப்பட்டார். 

ரபேல் சீலியின் கூற்றுப்படி, அகாமனிசிய ஆட்சியாளர் கிமு 465 இல் தான் காவல் அரணுக்கு வைத்த படைகளுடன் மாஸ்கேம்சை திரும்ப அழைத்துக் கொண்டார். பின்னர் இறுதியாக டோரிஸ்கஸை கைவிட்டார்.  எவ்வாறாயினும், கிமு ஐந்தாம் நூற்றாண்டின் இரண்டாம் பாதியில் ஹெரோடோடஸ் தனது *இஸ்ட்ரீஸ்* நூலில் டோரிஸ்கஸ் இன்னும் பாரசீகர்களின் கைவசத்திலேயே இருந்தது என குறிப்பிட்டுள்ளதாக முகமது தண்டமயேவ் குறிப்பிடுகிறார். 

டோரிஸ்கசின் தளம் கிழக்கு மாசிடோனியாவின் டோரிஸ்கோஸ் மற்றும் கிரேக்கத்தின் திரேஸ் என்ற நவீன கிராமத்தில் அமைந்துள்ளது.

மேலும் பார்க்கவும்
------------------

* இயோன்

குறிப்புகள்
-----------

1. ↑  Raymond A. Bowman. *Aramaic Ritual Texts from Persepolis* Vol.**91** University of Chicago Press, 1970, p. 61.
2. ↑  Dandamaev 1989, "Gradually the Greeks also succeeded in expelling the Persian garrisons from Thrace and the Hellespont, except for the town and fortress of Doriscus along the Thracian littoral. This settlement had been founded by Darius I in 512 B.C".
3. ↑  Kuhrt 2007.
4. ↑  Christopher J. Tuplin, Xerxes' March from Doriscus to Therme, *Historia: Zeitschrift für Alte Geschichte*, Bd 52, H. 4 (2003), pp. 385–409.
5. 1 2 3  Kuhrt, Amélie (2013) (in en). *The Persian Empire: A Corpus of Sources from the Achaemenid Period*. Routledge. பக். 290–291. பன்னாட்டுத் தரப்புத்தக எண்:9781136016943. .
6. ↑  Sealey, Raphael (1976) (in en). *A History of the Greek City States, 700-338 B. C.*. University of California Press. பக். 208. பன்னாட்டுத் தரப்புத்தக எண்:9780520031777. .
7. ↑  Dandamaev 1989.
**கர்க்கடக வாவு** (மலையாளம்: കർക്കിടക വാവ്) அல்லது ' **கர்க்கடக வாவு பலி** ' (அமாவாசை திதி) என்பது, இந்தியாவின் கேரள மாநிலத்தில் ஒவ்வொரு ஆண்டின் மாரிக்காலத்தில் இறந்து போன முன்னோர்களை நினைவு கூறும் விதமாக அவர்களின் வாரிசுகளால் இந்து முறைப்படி செய்யப்படும் இந்து சடங்குகளின் தொகுப்பாகும்.

கொல்ல ஆண்டின் கர்க்கடக மாதத்தின் அமாவாசை நாளில் (நிலவு இல்லாத நாள்) மக்கள் ஆற்றங்கரைகளிலும் கடற்கரைகளிலும் முன்னோர்களுக்கு படையல் அல்லது பலி வழங்குவதற்காக கூடுவார்கள். வர்கலாவில் உள்ள பாபநாசம் கடற்கரை அத்தகைய வழிபாடு செய்யும் ஒரு முக்கிய இந்து மத தலங்களில் ஒன்றாகும். அன்றைய தினம் இந்த சம்பிரதாய வழிபாடு செய்தால், தங்கள் குடும்பங்களில் இறந்த முன்னோர்களின் ஆன்மாக்கள் மோட்சம் (முக்தி) அடைகின்றன என்று மக்கள் நம்புகிறார்கள்.

மலையாள கொல்ல ஆண்டின் கர்க்கடகம் மாதத்தில் தமிழ் மாதமான ஆடி மாதத்தின் அமாவாசை அன்று இந்த சடங்கு செய்யும் நிகழ்வு வருவதால், மலையாள மொழியில் **வாவு பலி** என்றும் தமிழில் **அமாவாசை படையல்** எனவும் அழைக்கப்படுகிறது. ஆங்கில ஆண்டு மாதங்களில் ஜூலை அல்லது ஆகஸ்டு மாதத்தில் வரலாம் .

செய்யப்படும் சடங்கு முறைமைகள்
-----------------------------

இறந்த முன்னோர்களின் ஆன்மாக்கள் எளிதில் சாந்தமடையவும்,மோட்சம் அடையவும் எண்ணி படைக்கப்படும் வாவு பலி அல்லது படையல் அந்த குடும்பத்தின் சார்பாக வயது முதிர்ந்த பெரியவர்கள் அல்லது இந்து சமய பூசாரிகளின் வழிகாட்டுதலின் கீழ் நிகழ்த்தப்படுகிறது. தர்ப்பை (ஒரு வகை நீளமான புல்), பவித்திரம் (தர்பா புல்லால் செய்யப்பட்ட மோதிரம்), எள் (எல்லு), செருளா (ஒரு சிறப்பு மூலிகை) சமைத்த சாதம், தண்ணீர் மற்றும் வாழை இலைகள் ஆகியவை இந்த சடங்கிற்கு தேவையான முக்கிய துணைப்பொருட்களாகும். இந்த சடங்குகள் எல்லா இடங்களிலும் ஒன்று போல இருப்பதில்லை. சடங்குகள் மற்றும் அதற்க்கு தேவையான பொருட்கள் ஊருக்கு ஊர் மாறுகின்றன.

மேற்கோள்கள்
-----------

1. ↑  "The importance of 'Karkidaka Vavu bali'". *OnManorama* (ஆங்கிலம்). 2020-08-05 அன்று பார்க்கப்பட்டது.
2. ↑  "Karkidaka Vavu, Papanasam Beach, Varkala, Thiruvananthapuram, Kerala". *Kerala Tourism - Varkala* (ஆங்கிலம்). 2020-08-05 அன்று பார்க்கப்பட்டது.
3. ↑  "Karkidaka vavu today; balitarpan at homes". *Mathrubhumi* (ஆங்கிலம்). 2020-08-05 அன்று பார்க்கப்பட்டது.
**வைகை எக்ஸ்பிரஸ்** (Vaigai Express) 2017இல் ஷாஜி கைலாஷ் இயக்கத்திலும், ஆர். கே. தயாரிப்பிலும் வெளிவந்த தமிழ் திரைப்படம். இதில் ஆர். கே மற்றும் நீத்து சந்திரா முக்கிய கதாபாத்திரத்திலும் இனியா (நடிகை) துணை கதாபாத்திரத்திலும் நடித்துள்ளனர். இப்படம் "நதியா கொல்லப்பட்ட ராத்திரி" என்கிற மலையாள மொழிப் படத்தின் மறு ஆக்கமாகும். இது தமிழ்நாட்டில் மார்ச்சு 24, 2017இல் வெளியிடப்பட்டது.

நடிப்பு
-------

ஆர். கே. - ஷராபுதீன் ரஹ்மான்  

நீத்து சந்திரா - ராதிகா மற்றும் ஜோதிகா  

இனியா (நடிகை) - சுவப்னபிரியா   

எம். எசு. பாசுகர் - கிங் கேசவன்  
 
நாசர் - மயில்வாகனன்   

மனோபாலா - கன்னித்தீவு கார்மேகம்  

சுமன் - கரிகாலன்  

ஆர். கே. செல்வமணி   

ரமேஷ் கண்ணா - ரமேஷ்   

சித்திக் - குமாரசாமி   

ஜான் விஜய் - எஸ்.பி. அலெக்ஸ்சாண்டர்   

பவன் - அஜய்   

சிங்கமுத்து - வீரப்பன்  

கோமல் சர்மா - யாமினி   

மதன் பாப் - பாவாடைசாமி  
 
ஸ்ரீரஞ்சனி   

அர்ச்சனா - அனுராதா  

சுஜா வருணே - மாதவி

தயாரிப்பு
---------

2014இல் நடிகரும் தயாரிப்பாளருமான ஆர். கே. இயக்குநர் ஷாஜி கைலாஷிடம் தன் மூன்றாவது படத்திற்காக விருப்பம் தெரிவித்தார். இவர்கள் இருவரும் ஏற்கனவே "எல்லாம் அவன் செயல்" (2008) மற்றும் "என் வழி தனி வழி" (2015) போன்ற படங்களில் இணைந்து பணியாற்றியவர்கள். சென்னையிலுள்ள ஏவிஎம்மில், இதற்கான அறிவிப்புகள் வெளியிடப்பட்டன. அறிவிப்பில், படத்தின் பெயர் "வைகை எக்ஸ்பிரஸ்" எனவும், தான் நடித்து, தயாரிக்கப் போவதாகவும் ஆர். கே. தெரிவித்தார். இப் படத்தில் நடிக்கும் நடிகர்களின் பெயர்கள் இவ் விழாவில் அறிவிக்கப்பட்டன. தமன் இப் படத்திற்கு இசை அமைப்பாளராக ஒப்பந்தம் செய்யப்பட்டார். 2015 பிப்ரவரியில், இத் திரைப்படத்தில் இரு வேடங்களில் நடித்த நீத்து சந்திராவிற்கு படப்பிடிப்பின் போது காயம் ஏற்பட்டது. இயக்குநர் ஆர். கே. செல்வமணி பிரதான எதிரியாக நடிப்பதற்கு தேர்ந்தெடுக்கப்பட்டார். இப் படத்தின் வேலைகள் 2015ன் மத்தியில் முடிக்கப்பட்டு, 2017இல் வெளியிடுவதற்காக நிறுத்தி வைக்கப்பட்டது.

வெளியீடு
--------

"வைகை எக்ஸ்பிரஸ்" மார்ச்சு 24, 2017இல் தமிழ்நாடு முழுவதும் வெளியிடப்பட்டது. தி டைம்ஸ் ஆஃப் இந்தியா இப் படத்திற்கு எதிர்மறையான விமர்சனத்தை வழங்கியது.

மேற்கோள்கள்
-----------

1. ↑  "Vaigai Express Movie Launch, Vaigai Express Movie Launch, Neetu Chandra, Suja Varunee".
2. ↑  "RK's next project named 'Vaigai Express' is under ShajiKailash's direction".
3. ↑  "RK's next is Vaigai Express".
4. ↑  "Neetu Chandraa injured on sets of 'Vaigai Express'". 2015-09-24 அன்று மூலம் பரணிடப்பட்டது. 2019-03-06 அன்று பார்க்கப்பட்டது. Unknown parameter `|=` ignored (உதவி)
5. ↑  "Neetu Chandraa starts shooting for 'Vaigai Express'". 2015-09-24 அன்று மூலம் பரணிடப்பட்டது. 2019-03-06 அன்று பார்க்கப்பட்டது. Unknown parameter `|=` ignored (உதவி)
6. ↑  "IndiaGlitz — R K Selvamani turns villain — Tamil Movie News".
7. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *வைகை எக்ஸ்பிரஸ்*
**அசோகன்** (Ashokan) மலையாளத் திரைப்படங்களில் நடித்துவரும் ஒரு இந்திய நடிகராவார். *1*979 ஆம் ஆண்டில் சிறந்த திரைப்படத்திற்கான தேசிய திரைப்பட விருதை வென்ற *பெருவாழியம்பலம்* மூலம் இவர் அறிமுகமானார். *யவனிகா* (1982), *யுவஜனோத்ஸவம்* (1986), *தூவானத்தும்பிகள்* (1987), *மூனாம் பக்கம்* (1988), *ஹரிஹர் நகர்* (1990), *அமரம் (1990), மற்றும்* 2 ஹரிஹர் நகர் *(2009) ஆகிய படங்களில் இவர் மிகவும் பிரபலமானார்.*

தொழில்
------

1979ஆம் ஆண்டில் பத்மராஜன் இயக்கிய *பெருவாழியம்பலம்* என்ற படத்தில் அறிமுகமானார். இதில் இவர் 15 வயது சிறுவனாக நடித்திருந்தார். இதைத் தொடர்ந்து பத்மராஜனின் படங்களான *அரப்பட்டா கேட்டியா கிராமத்தில்* (1986), *தூவானத்தும்பிகள்* (1987) *மூனாம் பக்கம்* (1988) ஆகிய படங்கள் இவருக்கு திருப்பத்தை ஏற்படுத்தியது. அடூர் கோபாலகிருஷ்ணனின் இயக்கத்தில் *அனந்தரம்* என்ற படத்தில் இவர் முக்கிய வேடத்தில் நடித்தார். பி.வேணு இயக்கிய தேசியத் திரைப்பட வளர்ச்சிக் கழகத் திரைப்படமான *பரிணாமம்* (2003) என்ற திரைப்படத்தில் இவர் நடித்தார். இது இசுரேலில் நடைபெற்ற அஷ்டோத் சர்வதேச திரைப்பட விழாவில் சிறந்த திரைக்கதை விருதை வென்றது. இவரது ஆரம்ப வாழ்க்கையில்,தான் ஒரு பின்னணி பாடகராக ஆசைப்பட்டார். பாடுவதில் தெளிவான திறமையுடன், தொலைக்காட்சியில் பல்வேறு திரைப்பட-பாடல் சார்ந்த நிகழ்ச்சிகளை தொகுத்து வழங்கியுள்ளார்.

சொந்த வாழ்க்கை
--------------

இவர், சாமுதாயத்தில் என். பி. உன்னிதன், அழகத் சாவித்ரி ஆகியோரின் நான்கு குழந்தைகளில் ஒருவராக 23 மே 1961 அன்று ஆலப்புழா மாவட்டத்தின் செப்பாட்டில் பிறந்தார். இவரது தந்தை நடுவண் புலனாய்வுச் செயலகத்தின் அரசு வழக்குறைஞராக இருந்தார். இவரது தாய் இல்லத்தரசியாவார். இவருக்கு இராதாகிருட்டிணன் உன்னிதன், பிரசன்னா குமார், ஹரிகுமார் என்ற மூன்று சகோதரர்கள் உள்ளனர். இவர் இளம் வயதிலேயே தந்தையை இழந்தார். தனது தாயால் வளர்க்கப்பட்டார். அசோகன் தனது அடிப்படைக் கல்வியை சிங்கோலி, கார்த்திகப்பள்ளி பள்ளிகளில் தனது பள்ளிப்படிப்பை முடித்த இவர், ஹரிபாடின் நங்கியர்குளங்கரை, டி.கே மாதவ நினைவுக் கல்லூரியில் கலைப் பட்டம் பெற்றார். *பெருவாழியம்பலம்* என்ற படத்தில் ஒரு பாத்திரம் வழங்கப்பட்டபோது இவர் கல்லூரியில் முதலாம் ஆண்டு படித்து வந்தார்.

சிறீஜா என்பவரை மணந்த இவருக்கு கார்த்தியாயினி என்ற மகள் உள்ளார். இவர்கள் தற்போது சென்னையில் வசிக்கின்றனர்.

குறிப்புகள்
-----------

1. ↑  "Onam Special:Onam Special: Interview with Actor Ashokan". youtube.com. 26 November 2013 அன்று பார்க்கப்பட்டது.
2. ↑  "Archived copy". 3 December 2013 அன்று மூலம் பரணிடப்பட்டது. 29 November 2013 அன்று பார்க்கப்பட்டது.CS1 maint: archived copy as title (link)
3. ↑  "I Personally-Kappatv". youtube.com. 26 November 2013 அன்று பார்க்கப்பட்டது.
4. ↑  "അഭിമാനം വിറ്റ്‌ ജീവിക്കാറില്ല". mangalam.com. 28 September 2015. 10 December 2016 அன்று பார்க்கப்பட்டது.
5. ↑  "The Largest Malayalam Online News Portal". MarunadanMalayali.com. 10 December 2016 அன்று பார்க்கப்பட்டது.
6. ↑  "Ashokan. A.E". Chennai Malayali Directory. 23 May 1967. 10 December 2016 அன்று பார்க்கப்பட்டது.
7. ↑  "Mangalam Varika 27-Aug-2012". Mangalamvarika.com. 2021-02-08 அன்று மூலம் பரணிடப்பட்டது. 2021-02-04 அன்று பார்க்கப்பட்டது. "காப்பகப்படுத்தப்பட்ட நகல்". 2021-02-08 அன்று மூலம் பரணிடப்பட்டது. 2021-02-04 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Ashokan
* 
* - Ashokan filmography
வேதியியலில் **அசைலேற்றம்** (*Acylation*) அல்லது பொதுவாக **ஆல்கனாயிலேற்றம்** (*alkanoylation*) எனப்படுவது ஒரு சேர்மத்துடன் அசைல் தொகுதியை சேர்க்கும் செயல்முறையைக் குறிப்பதாகும். அசைல் தொகுதியைக் கொடுக்கும் சேர்மம் "அசைலேற்றி" (*acylating agent*) எனப்படும்.

ஏனெனில் அவை உலோக வினைவேக மாற்றிகளுடன் வினை புரிந்து வலுவான இலத்திரன் கவரிகளாக உருவாகின்றன. பொதுவாக அசைல் ஆலைடுகள் அசைலேற்றிகளாகப் பயன்படுத்தப்படுகின்றன. உதாரணமாக, பிரீடல் கிராப்ட்சு அசைலேற்றத்தில் அசிட்டைல் குளோரைடு (எத்தனாயில் குளோரைடு) CH3COCl அசைலேற்றியாகவும், அலுமினியம் குளோரைடு (AlCl3) வினைவேக மாற்றியாகவும் பயன்படுகின்றன. இவ்வினையில் எத்தனாயில் (அசிட்டைல்) தொகுதி பென்சீனுடன் சேர்கிறது.

எத்தனாயில் குளோரைடு மூலம் பென்சீனின் பிரீடல்-கிராப்ட்சு அசைலேற்றம்எத்தனாயில் குளோரைடு மூலம் பென்சீனின் பிரீடல்-கிராப்ட்சு அசைலேற்றம்
இவ்வினையின் வினைவழிமுறை மின்கவர் அரோமாட்டிக் பதிலீட்டுவினையாகும்

அமீன்களை அமைடுகளாகவும், ஆல்ககால்களை எசுத்தர்களாகவும் அசைலேற்றம் செய்ய அசைல் ஆலைடுகள் மற்றும் கார்பாக்சிலிக் அமிலங்களின் அமில நீரிலிகள் கூட பொதுவாக அசைலேற்றிகளாகப் பயன்படுத்தப்படுவதுண்டு. அமீன்கள் மற்றும் ஆல்ககால்கள் போன்றவை மின்னணு மிகுபொருட்களாகும். எனவே இவ்வினையின் வினை வழிமுறை கருநாட்டப் பதிலீட்டு வினையாகும். சக்சினிக் அமிலமும் குறிப்பிட்ட சிலவகை அசைலேற்ற வினைகளுக்கு அதாவது சக்சினிக்கேற்றம் போன்ற வினைகளுக்கு அசைலேற்றியாகப் பயன்படுத்தப்படுகிறது. இவ்வினையின் போது ஒன்றுக்கு மேற்பட்ட சக்சினேட்டுகள் ஒரு தனி சேர்மத்துடன் சேர்கின்றன.

உயிரியலில் அசைலேற்றம்
---------------------

அசைல் பிணைப்புக்கள் மூலம் செயல்பாட்டு குழுக்கள் புரதத்துடன் இணைக்கப்படும் புரதப் பெயர்ப்பிற்கு பின்னான புரத அசைலேற்றம் எனப்படுகிறது. அமினோ அமிலங்களுடன் கொழுப்பு அமிலங்கள் இணைகின்ற வினை அவற்றுள் முக்கியமான வினையாகும்.. புரத அசைலேற்றவினை ஒரு உயிரியற் குறியீட்டு வழிமுறையாகக் கருதப்படுகிறது .

இவற்றையும் காண்க
----------------

* அசிட்டைல்
* கீட்டீன்

மேற்கோள்கள்
-----------

1. ↑  Resh, M. D. (1999). "Fatty acylation of proteins: New insights into membrane targeting of myristoylated and palmitoylated proteins". *Biochimica et Biophysica Acta* **1451** (1): 1–16. doi:10.1016/S0167-4889(99)00075-0. பப்மெட்:10446384.
2. ↑  எஆசு:10.1146/annurev.bi.57.070188.000441  
This citation will be automatically completed in the next few minutes. You can jump the queue or expand by hand